CELEX: 32018D0279
Language: el
Date: 2018-02-20 00:00:00
Title: Εκτελεστική απόφαση (ΕΕ) 2018/279 του Συμβουλίου, της 20ής Φεβρουαρίου 2018, που επιτρέπει στη Μάλτα να εφαρμόσει ειδικό μέτρο παρέκκλισης από το άρθρο 287 της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας

24.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 54/14
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/279 ΤΟΥ ΣΥΜΒΟΥΛΊΟΥ
   της 20ής Φεβρουαρίου 2018
   που επιτρέπει στη Μάλτα να εφαρμόσει ειδικό μέτρο παρέκκλισης από το άρθρο 287 της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1), και ιδίως το άρθρο 395,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 287 σημείο 13) της οδηγίας 2006/112/ΕΚ, η Μάλτα μπορεί να απαλλάσσει τρεις κατηγορίες φορολογουμένων από τον φόρο προστιθέμενης αξίας (ΦΠΑ) και συγκεκριμένα: εκείνους των οποίων ο ετήσιος κύκλος εργασιών δεν υπερβαίνει 37 000 EUR, όταν η οικονομική δραστηριότητα συνίσταται κυρίως στην προμήθεια αγαθών· εκείνους των οποίων ο ετήσιος κύκλος εργασιών δεν υπερβαίνει 24 300 EUR, όταν η οικονομική δραστηριότητα συνίσταται κυρίως στην προμήθεια υπηρεσιών και εκείνους των οποίων ο ετήσιος κύκλος εργασιών δεν υπερβαίνει 14 600 EUR, σε άλλες περιπτώσεις, κυρίως παροχές υπηρεσιών με υψηλή προστιθέμενη αξία (χαμηλές εισροές).
            
         
               (2)
            
            
               Με επιστολή που πρωτοκολλήθηκε στην Επιτροπή στις 22 Σεπτεμβρίου 2017, η Μάλτα ζήτησε την άδεια να εφαρμόσει ειδικό μέτρο παρέκκλισης από το άρθρο 287 της οδηγίας 2006/112/ΕΚ («ειδικό μέτρο»), το οποίο επιτρέπει στη Μάλτα να αυξήσει το επίπεδο του χαμηλότερου ορίου από 14 600 σε 20 000 EUR για παροχές υπηρεσιών με υψηλή προστιθέμενη αξία (χαμηλές εισροές) από την 1η Ιανουαρίου 2018.
            
         
               (3)
            
            
               Σύμφωνα με το άρθρο 395 παράγραφος 2 της οδηγίας 2006/112/ΕΚ, η Επιτροπή, με επιστολή της 3ης Νοεμβρίου 2017, ενημέρωσε τα άλλα κράτη μέλη σχετικά με την αίτηση που υπέβαλε η Μάλτα. Η Επιτροπή κοινοποίησε στη Μάλτα, με επιστολή της 7ης Νοεμβρίου 2017, ότι διέθετε όλες τις απαραίτητες πληροφορίες για την εξέταση του αιτήματος.
            
         
               (4)
            
            
               Το ζητούμενο ειδικό μέτρο συνάδει με τους στόχους της ανακοίνωσης της Επιτροπής της 25ης Ιουνίου 2008 με τίτλο «Προτεραιότητα στις μικρές επιχειρήσεις - Μια «Small Business Act» για την Ευρώπη»,.
            
         
               (5)
            
            
               Δεδομένου ότι το ειδικό μέτρο αναμένεται να έχει ως αποτέλεσμα τη μείωση των υποχρεώσεων που απορρέουν από τον ΦΠΑ και, ως εκ τούτου, τη μείωση του διοικητικού φόρτου κόστους για τις μικρές επιχειρήσεις, θα πρέπει να επιτραπεί στη Μάλτα να εφαρμόσει το μέτρο για περιορισμένο χρονικό διάστημα, έως τις 31 Δεκεμβρίου 2020. Οι υποκείμενοι στο φόρο θα πρέπει να μπορούν ακόμα να επιλέγουν τις κανονικές ρυθμίσεις ΦΠΑ.
            
         
               (6)
            
            
               Βάσει των πληροφοριών που κοινοποίησε η Μάλτα, συνάγεται ότι το ειδικό μέτρο θα έχει αμελητέα επίπτωση στο συνολικό ποσό των φορολογικών εσόδων που εισπράττονται στο στάδιο της τελικής κατανάλωσης.
            
         
               (7)
            
            
               Προκειμένου να επιτευχθούν οι στόχοι του ειδικού μέτρου, και ιδίως η μείωση διαταράξεων και η εξασφάλιση ισότιμων όρων ανταγωνισμού, είναι σκόπιμο να εφαρμοσθεί η παρούσα απόφαση από την 1η Ιανουαρίου 2018. Η αναδρομική εφαρμογή του ειδικού μέτρου θα ικανοποιούσε τις θεμιτές προσδοκίες των ενδιαφερομένων, δεδομένου ότι το ειδικό μέτρο δεν θίγει τα δικαιώματα και τις υποχρεώσεις οικονομικών φορέων ή μεμονωμένων ατόμων.
            
         
               (8)
            
            
               Δεδομένου ότι τα άρθρα 281 έως 294 της οδηγίας 2006/112/ΕΚ που διέπουν το ειδικό καθεστώς για τις μικρές επιχειρήσεις υπόκεινται επί του παρόντος σε επανεξέταση, είναι πιθανό τεθεί σε ισχύ οδηγία για την τροποποίηση των συγκεκριμένων διατάξεων της οδηγίας 2006/112/ΕΚ από την εκπνοή της περιόδου ισχύος του ειδικού μέτρου στις 31 Δεκεμβρίου 2020, οπότε και θα παύσει να εφαρμόζεται η παρούσα απόφαση.
            
         
               (9)
            
            
               Το ειδικό μέτρο δεν θα έχει καμία επίπτωση στους ιδίους πόρους της Ένωσης που προέρχονται από τον ΦΠΑ, διότι η Μάλτα θα προβεί σε υπολογισμό αντισταθμιστικής αποζημίωσης, σύμφωνα με το άρθρο 6 του κανονισμού (ΕΟΚ, Ευρατόμ) αριθ. 1553/89 του Συμβουλίου (2),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Κατά παρέκκλιση από το άρθρο 287 σημείο 13) της οδηγίας 2006/112/ΕΚ, παρέχεται στη Μάλτα η άδεια να απαλλάσσει από τον ΦΠΑ τους υποκείμενους στον φόρο, των οποίων η οικονομική δραστηριότητα συνίσταται κυρίως σε παροχές υπηρεσιών με υψηλή προστιθέμενη αξία (χαμηλές εισροές) και των οποίων ο ετήσιος κύκλος εργασιών δεν υπερβαίνει τις 20 000 EUR.
   Άρθρο 2
   Η παρούσα απόφαση παράγει αποτελέσματα την ημέρα της κοινοποίησής της
   Η απόφαση ισχύει από την 1η Ιανουαρίου 2018 έως τις 31 Δεκεμβρίου 2020 ή έως την έναρξη ισχύος οδηγίας για την τροποποίηση των άρθρων 281 έως 294 της οδηγίας 2006/112/ΕΚ, ανάλογα με το ποια από τις δύο ημερομηνίες προηγείται.
   Άρθρο 3
   Η παρούσα απόφαση απευθύνεται στη Μάλτα.
   
      Βρυξέλλες, 20 Φεβρουαρίου 2018.
      
         
            Για το Συμβούλιο
         
         
            Ο Πρόεδρος
         
         V. GORANOV
      
   
   
      (1)  ΕΕ L 347 της 11.12.2006, σ. 1.
   
      (2)  Κανονισμός (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (ΕΕ L 155 της 7.6.1989, σ. 9).